N á v r h
Z á k o n
národnej rady slovenskej republiky
z ....
o lesoch a štátnej správe lesného hospodárstva
Národná rada Slovenskej republiky
sa u z n i e s l a
na tomto zákone:
P i a t a  č a s ť
Odborné hospodárenie v lesoch
výňatok

§ 63

1. Zákaz niektorých činností v lesoch

1. V lese je zakázané: 

2. vykonávať terénne úpravy, stavať ploty a budovať chodníky, narúšať pôdny kryt, odvážať lesnú pôdu a hrabanku, 

3. zakladať skládky, znečisťovať lesné pozemky odpadkami a odpadmi, 

4. zakladať alebo udržiavať otvorené ohne mimo vyznačených miest v lese alebo do vzdialenosti 50 m od okraja lesa, 

5. táboriť mimo vyznačených miest, 

6. jazdiť motorovými vozidlami po lesných pozemkoch alebo stáť mimo vyznačených miest, 

7. jazdiť na bicykli, koni, lyžiach alebo saniach po lesných pozemkoch mimo cesty a vyznačených trás, 

8. vstupovať do lesných škôlok a oplotených miest, ako aj miest označených zákazom vstupu, 

9. vstupovať do lesných porastov, kde sa vykonáva ťažba, manipulácia alebo doprava dreva a plošné chemické ošetrenie, 

10. rušiť ticho a pokoj, 

11. zbierať semená lesných drevín, vyberať semenáčky a sadenice lesných drevín, 

12. zbierať lesné plody nad rámec všeobecného užívania lesov a spôsobom poškodzujúcim les, 

13. ťažiť alebo poškodzovať lesné dreviny a kry, získavať z lesa čačinu, živicu, živú kôru, 

14. v čase zvýšeného nebezpečenstva vzniku požiaru fajčiť a odhadzovať horiace alebo tlejúce predmety, 

15. narušovať vodný režim nepovolenou ťažbou hliny, piesku alebo kameňa, 

16. pásť dobytok a umožňovať výbeh hospodárskym zvieratám do lesných porastov, 

17. organizovať hromadné športové a iné podujatia obdobného charakteru, 

18. manipulovať s látkami nebezpečnými pre prírodné prostredie, 

19. voľne púšťať psov a iné domáce zvieratá do lesných porastov, okrem psov poľovníckych a služobných pri výkone povinností, 

20. neoprávnene využívať lesné pozemky, prisvojovať si alebo poškodzovať stavby a zariadenia slúžiace lesnému hospodárstvu. 

1. Zákazy uvedené v odseku 1 písm. a), c), e) až l), o), q), neplatia pri činnostiach, ktoré vykonávajú vlastníci pri hospodárení v lese a využívaní ostatných lesných produktov. 

2. Vlastník lesa, ktorý uskutočňuje činnosť podľa odseku 1 písm. c) je povinný zariadiť sledovanie ohňa a jeho bezpečné uhasenie pred opustením miesta, kde sa oheň nachádza. 

3. Zákaz uvedený v odseku 1 písm. e) neplatí pre zamestnancov orgánov štátnej správy lesného hospodárstva v obvode ich pôsobnosti pri výkone ich činnosti podľa tohto zákona a zákona o poľovníctve a pre osoby, ktoré vykonávajú činnosti povolené osobitnými predpismi. 

4. Orgán štátnej správy lesného hospodárstva môže po predchádzajúcom súhlase vlastníka lesa povoliť výnimku zo zákazu uvedeného v ods. 1 písm. a), c) až j), l), a p). Na konanie o povolení výnimky podľa tohto odseku sa nevzťahujú všeobecné predpisy o správnom konaní. 

5. Organizované hromadné športové, kultúrne alebo iné podujatia možno v lese vykonať len po predchádzajúcom oznámení orgánu štátnej správy lesného hospodárstva. V oznámení, ktoré musí byť predložené najmenej 30 dní pred dňom konania podujatia, organizátor uvedie miesto a termín jeho konania, spôsob organizácie, predpokladaný počet účastníkov a súhlas vlastníka lesa. Orgán štátnej správy lesného hospodárstva môže do 15 dní odo dňa doručenia oznámenia stanoviť organizátorovi podujatia doplňujúce podmienky. Ustanovenia odseku 1 nie sú týmto dotknuté. 

6. Zákazy uvedené v odseku 1 písm. f), i) a so súhlasom vlastníka lesa tiež v písm. a) a g) sa nevzťahujú na výkon práva poľovníctva podľa osobitných predpisov. 



Š i e s t a č a s ť
Ochrana lesov a lesná stráž
oddiel 1
Ochrana lesov

§ 64

Právnické osoby, fyzické osoby a orgány štátnej správy lesného hospodárstva sú povinní pri svojej činnosti dbať na ochranu lesov. Ochranu lesov46 treba zabezpečiť predchádzaním škôd.

46 § 3 písm. b tohto zákona

§ 65

Povinnosti vlastníkov pri ochrane lesov

1. Vlastník je povinný vykonávať také opatrenia, aby sa predišlo a zabránilo poškodzovaniu lesov. Je povinný predovšetkým: 

1. zisťovať a evidovať výskyt škodlivých činiteľov a nimi spôsobených poškodení na lesných porastoch a vykonávať opatrenia na predchádzanie ich vzniku a na ich odstránenie; pri ich nadmernom výskyte bezodkladne informovať orgán štátnej správy lesného hospodárstva, 

2. zvyšovať odolnosť lesa a jeho stabilitu, najmä vhodnou druhovou skladbou drevín a ich rozmiestnením v poraste, výchovou mladých lesných porastov, zakladaním spevňovacích pásov na okraji a vo vnútri lesných porastov, používaním vhodných spôsobov a postupov obnovy, 

3. vykonávať účinné biologické a technické opatrenia proti zhoršovaniu pôdnych a vodohospodárskych pomerov, 

4. vykonávať preventívne opatrenia proti vzniku lesných požiarov a opatrenia na ich likvidáciu podľa osobitných predpisov47, 

5. odstraňovať z lesných porastov prednostne choré a poškodené stromy, ktoré môžu byť zdrojom zvýšenej početnosti biologických škodcov, 

6. pri hospodárení v lese používať látky a technológie šetriace životné prostredie, 

7. plniť ďalšie hospodárske opatrenia na ochranu lesa určené lesným hospodárskym plánom, 

8. hospodáriť v lese tak, aby neohrozil lesy susedných vlastníkov, 

9. vykonávať nápravné opatrenia v lesoch poškodených antropogénnou činnosťou v rozsahu danom ekonomickými možnosťami štátu. 

47 Zákon č. 126/1985 Zb. o požiarnej ochrane v znení neskorších predpisov; Vyhláška MV SR č. 82/1996 Z.z., ktorou sa vykonávajú niektoré ustanovenia zákona o požiarnej ochrane v oblasti prevencie

§ 66

Opatrenia na zamedzenie škôd v lesoch

1. V prípade, že vlastník lesa neplní povinnosti na ochranu lesa určené v § 65, môže orgán štátnej správy lesného hospodárstva rozhodnúť o ich vykonaní na náklady vlastníka lesných pozemkov. 

2. Ak sa vyskytne v lesoch a v ich okolí alebo na skladoch dreva niektorý zo škodlivých organizmov v nadmernom množstve, môže orgán štátnej správy lesného hospodárstva uložiť vykonanie opatrení proti ich rozšíreniu a na ich vyhubenie právnickým osobám a fyzickým osobám, ktoré skladujú drevo a užívajú okolité pozemky. 

3. Na konanie podľa odsekov 1 a 2 sa nevzťahujú všeobecné predpisy o správnom konaní. 

§ 67

Mimoriadne udalosti v lesoch

1. V prípade mimoriadnych udalostí v lesoch, najmä veterných a snehových kalamít, premnoženia škodcov, ohrozenia lesov vznikom lesných požiarov (ďalej len "mimoriadne udalosti v lesoch") je vlastník lesa povinný na svoj náklad neodkladne vykonať opatrenia na ich odvrátenie a na odstránenie následkov škôd. 

2. Orgán štátnej správy lesného hospodárstva môže v prípadoch mimoriadnych udalostí v lesoch uložiť vlastníkovi lesov: 

1. vykonať účinné ochranné a iné potrebné opatrenia, 

2. zničiť napadnuté semená a sadenice, 

3. pozastaviť úmyselné ťažby až do spracovania náhodných ťažieb v určenom rozsahu a termíne, 

4. stanoviť podmienky pre manipuláciu s drevom, semenami a sadenicami lesných drevín. 

1. V prípade mimoriadnych udalostí v lesoch, v ktorých platí piaty stupeň ochrany prírody sa opatrenia na odstránenie následkov škôd vopred prerokujú s orgánmi štátnej správy životného prostredia. 

2. Orgán štátnej správy lesného hospodárstva môže v prípadoch mimoriadnych udalostí v lese na prechodnú dobu vylúčiť alebo obmedziť všeobecné užívanie lesov. 

3. Na konanie o uložení opatrení podľa ods. 2 a 4 sa nevzťahujú všeobecné predpisy o správnom konaní. 

§ 68

Ochrana pred škodami spôsobenými zverou

1. Vlastník lesa je povinný zabezpečiť ochranu lesných porastov pred škodami spôsobenými zverou. 

2. Ak nemožno škody spôsobené zverou na lesných porastoch znížiť technicky primeranými a ekonomicky únosnými spôsobmi je vlastník lesa oprávnený: 

1. požiadať orgán štátnej správy na úseku poľovníctva, aby rozhodol o znížení stavu zveri v poľovnom revíri a sledovať účinnosť uložených opatrení, 

2. vypovedať platnosť zmluvy o postúpení výkonu práva poľovníctva v poľovnom revíri, ak vlastník poľovného revíru závažne alebo opakovane poruší povinnosti smerujúce k zníženiu škôd spôsobených zverou v lesných porastoch. 

§ 69

Ochrana lesov pod vplyvom imisií

1. Lesy pod vplyvom imisií sa vylišujú v rámci jednotlivých kategórií lesov (§ 24). 

2. Ochranné lesy, lesy osobitného určenia a hospodárske lesy sa zaraďujú podľa stupňa imisného zaťaženia do štyroch pásiem ohrozenia. Ich stav a plošné rozloženie je predmetom osobitného monitoringu hradeného zo štátneho rozpočtu. 

3. Hospodárenie v lesoch uvedených v ods. 1 je zamerané na zmiernenie dôsledkov dlhodobého pôsobenia škodlivých činiteľov. Hospodárske opatrenia sú konkretizované v hospodárskych opatreniach a osobitných projektoch, ktoré vypracováva subjekt poverený ministerstvom. Projekty každoročne schvaľuje ministerstvo v súčinnosti s ústredným orgánom životného prostredia. 

4. Vlastník lesov uvedených v ods. 2 má právo požadovať z prostriedkov štátneho rozpočtu úhradu nákladov vynaložených na práce a činnosti uvedené v ods. 3. 

§ 70

Zisťovanie stavu a prognóza vývoja škodlivých činiteľov

1. Komplexné hodnotenie výskytu škodlivých činiteľov v lese a prognózu ich vývoja vykonáva subjekt poverený ministerstvom a orgány štátnej správy lesného hospodárstva. 

2. Zisťovanie stavu a príčinných súvislostí poškodzovania lesných ekosystémov pôsobením antropogénnych faktorov vykonáva subjekt poverený ministerstvom v rámci monitoringu zdravotného stavu lesov. 

3. Vlastníci lesov sú povinní umožniť zriadiť trvalé monitorovacie plochy, vstupovať na ne pracovníkom vykonávajúcim periodické merania a umožniť vykonať nutné zásahy v súlade so schválenou metodikou. 

§ 71

Náhrada škody za poškodzovanie lesných pozemkov a lesných porastov

1. Ten kto spôsobil poškodenie lesných pozemkov a lesných porastov je povinný poskytnúť vlastníkovi náhradu podľa všeobecných predpisov o náhrade škody48Uhrádza sa aj to, čo by vlastník bol dosiahol keby k poškodeniu nebolo došlo. 

2. Právnické osoby alebo fyzické osoby, z prevádzky ktorých unikajú látky spôsobujúce škody na lesných pozemkoch a lesných porastoch sú povinné uskutočniť opatrenia na predchádzanie vzniku škôd. 

3. Orgán štátnej správy lesného hospodárstva môže uložiť, aby sa poškodenie lesných pozemkov a lesných porastov na nich odstránilo uvedením do pôvodného stavu alebo môže uložiť aj iné opatrenia na predchádzanie vzniku škôd. 

48 Zákon č. 40/1964 Zb. Občiansky zákonník v znení neskorších predpisov

§ 72

Povinnosti a oprávnenia zamestnancov orgánov, právnických osôb a fyzických osôb pri ochrane lesov

Zamestnanci právnických osôb a fyzických osôb, ktorí zabezpečujú úlohy v rámci trvalo udržateľného obhospodarovania lesov a zamestnanci, ktorí vykonávajú štátnu správu lesného hospodárstva podľa tohto zákona sú povinní dbať a zabezpečiť ochranu lesov. Títo zamestnanci sú oprávnení pri výkone služobných povinností vyplývajúcich z pracovného pomeru nosiť lesnícku rovnošatu so štátnym znakom a služobným označením.



oddiel 2
Lesná stráž
§ 73

Vlastníci lesov sú povinní zabezpečiť riadny výkon ochrannej služby v lesoch. Orgány štátnej správy ustanovujú a odvolávajú na ich návrh alebo z vlastného podnetu lesnú stráž.

§ 74

Ustanovenie a odvolávanie lesnej stráže

1. Za člena lesnej stráže možno ustanoviť bezúhonnú osobu, ktorá dovŕšila vek 18 rokov, je zdravotne spôsobilá na výkon funkcie a pozná povinnosti a oprávnenia člena lesnej stráže. 

2. Sľub člena lesnej stráže skladá do rúk vedúceho orgánu štátnej správy lesného hospodárstva a znie “Sľubujem, že budem dodržiavať všeobecne záväzné právne predpisy a ochrannú službu v lesoch vykonávať čestne a dôsledne”. 

3. Po zložení sľubu obdrží člen lesnej stráže preukaz a identifikačné číslo. Ustanovenie za člena lesnej stráže oznámi orgán štátnej správy lesného hospodárstva vlastníkovi lesa. 

4. Člen lesnej stráže je oprávnený vykonávať ochrannú službu vo všetkych lesoch ustanoveného obvodu pôsobnosti; na tento účel je oprávnený vstupovať na lesné pozemky, vchádzať a stáť motorovými vozidlami na lesných pozemkoch. 

5. Orgán, ktorý ustanovil člena lesnej stráže do funkcie ho môže aj odvolať, ak: 

1. o to odôvodnene požiada vlastník lesov alebo, ak nastanú okolnosti, ktoré mu bránia aby plnil naďalej svoju funkciu, 

2. prekročil svoje oprávnenia alebo inak porušil sľub, 

3. aj napriek upozorneniu nevykonával riadne svoju funkciu. 

§ 75

Oprávnenia a povinnosti člena lesnej stráže

1. Lesná stráž je oprávnená: 

1. zisťovať totožnosť osôb, ktoré porušujú ustanovenia tohto zákona a predpisov na ochranu lesa, 

2. ukladať a vyberať pokuty za priestupky na úseku lesného hospodárstva v blokovom konaní v rozsahu a za podmienok ustanovených všeobecnými predpismi o priestupkoch, 

3. zadržať a predviesť osobu, ktorú pristihne pri priestupku na úseku lesného hospodárstva príslušným orgánom polície, ak je to nevyhnutné na zistenie totožnosti, 

4. zastaviť motorové vozidlo na lesných pozemkoch, kontrolovať oprávnenie vjazdu na lesné pozemky a ak motorové vozidlo prepravuje drevo, rezivo alebo iné lesné produkty kontrolovať dodržanie povinností pri doprave dreva, vyplývajúcich z ustanovení § 40 ods. 4 a 5 tohto zákona. 

1. Ak lesná stráž zistí, že porušením ustanovení tohto zákona a predpisov na ochranu lesa vznikla škoda, oznámi to vlastníkovi lesa. 

2. Člen lesnej stráže je oprávnený pri výkone funkcie držať a nosiť zbraň podľa osobitných predpisov49. Zbraň môže použiť: 

1. v nutnej obrane a krajnej núdzi50 

2. pri zneškodnení zvierat, ktoré bezprostredne ohrozujú zdravie alebo život osôb. 

1. Člen lesnej stráže je povinný pred použitím zbrane, ak to okolnosti zásahu dovoľujú použiť miernejšie prostriedky, ako je dohovor, napomenutie, výstraha. 

2. Zbraň možno použiť iba takým spôsobom, aby spôsobila najmenšie možné zranenie osobe, voči ktorej sa použila a nesmie viesť k strate jej života alebo vystaviť iných ľudí nebezpečenstvu straty života alebo zdravia. 

3. Člen lesnej stráže je oprávnený: 

1. na požiadanie sa preukázať pri výkone funkcie preukazom člena lesnej stráže a na viditeľnom mieste nosiť identifikačné číslo člena lesnej stráže, 

2. bez zbytočného odkladu oznámiť vlastníkovi zistenú škodu v lesoch, prípadne aj osobu, ktorá škodu spôsobila, 

3. vykonať neodkladné opatrenia na odstránenie alebo zmiernenie následkov škody vzniknutej v lese, 

4. oznamovať orgánu štátnej správy lesného hospodárstva priestupky na úseku lesného hospodárstva, ktoré nevybavil v blokovom konaní a orgánom činným v trestnom konaní podozrenia z trestného činu, 

5. oznámiť orgánu štátnej správy lesného hospdárstva stratu preukazu, identifikačného čísla 

6. predkladať orgánom štátnej správy lesného hospodárstva na ich požiadanie správy o zabezpečení ochrannej služby v lesoch. 

49 Zákon č. 240/1993 Z.z. o zbraniach a strelive; Vyhláška MV SR č. 301/1993 Z.z.
50 § 17 trestného zákona

